MT
L 20/44
Il-Ġurnal Uffiċjali tal-Unjoni Ewropea
23.1.2023
2.
Is-Sottokumitat tal-EPA għall-Agrikoltura u l-Iżvilupp Rurali għandu jkun responsabbli, taħt l-awtorità tal-Kumitat tal-FSE, għal: (a) il-monitoraġġ tal-aspetti kollha tat-Titoli II, III u V tal-Ftehim relatati mal-kummerċ fi prodotti agrikoli u tal-bhejjem, kwistjonijiet sanitarji u fitosanitarji, is-sigurtà tal-ikel u l-iżvilupp rurali, kif ukoll kwistjonijiet ta’ proprjetà intellettwali u żvilupp sostenibbli, kif japplikaw għall-prodotti agrikoli u tal-bhejjem; (b) it-twettiq ta’ djalogu ta’ politika dwar l-agrikoltura, il-bhejjem u l-iżvilupp rurali fl-oqsma li ġejjin: (i)
il-produzzjoni, il-konsum, il-promozzjoni tal-kummerċ u l-iżviluppi tas-suq rispettivi tal-prodotti agrikoli u talbhejjem;
(ii) il-promozzjoni tal-investiment fis-setturi agrikoli u pastorali, inklużi attivitajiet fuq skala żgħira; (iii) politiki, leġiżlazzjoni u regolamenti dwar l-agrikoltura u l-iżvilupp rurali, inklużi politiki dwar l-indikazzjonijiet ġeografiċi u l-biedja organika; (iv) teknoloġiji ġodda, riċerka u innovazzjoni, u trasferiment tal-għarfien lis-setturi agrikoli kif ukoll azzjonijiet meħtieġa biex tiġi promossa t-tranżizzjoni lejn sistemi tal-ikel sostenibbli. 3.
Is-Sottokumitat tal-FSE għall-Agrikoltura u l-Iżvilupp Rurali għandu jkun responsabbli wkoll għall-monitoraġġ talimplimentazzjoni tar-rakkomandazzjonijiet tal-Kumitat tal-FSE sa fejn dawn ikunu relatati mal-qasam ta’ kompetenza definit fil-paragrafu 2.
4.
Is-Sottokumitat tal-FSE għandu jippreżenta l-opinjonijiet tiegħu lill-Kumitat tal-FSE.
Artikolu 3
Is-Sottokumitat tal-FSE għall-Agrikoltura u l-Iżvilupp Rurali għandu jkun magħmul, fuq naħa waħda, minn rappreżentanti tal-Kummissjoni Ewropea u, fuq in-naħa l-oħra, minn rappreżentanti tal-Parti Ċentru-Afrikana.
Il-partijiet rappreżentati jistgħu jiddeċiedu b’mod konġunt li jistiednu parteċipanti oħra, b’mod partikolari rappreżentanti tal-partijiet ikkonċernati milquta mill-qasam ta’ kompetenza tas-sottokumitat.
Artikolu 4 Is-Sottokumitat tal-FSE għandu jiltaqa’ jew fiżikament jew bi kwalunkwe mezz xieraq ieħor stabbilit bi ftehim reċiproku bejn il-Partijiet.
L-aġenda u l-frekwenza tal-laqgħat tas-sottokumitat għandhom jiġu stabbiliti b’kunsens bejn il-partijiet.
Artikolu 5 Din id-Deċiżjoni għandha tidħol fis-seħħ fd-data tal-adozzjoni tagħha.
Magħmul fi …, ....
Għar-Repubblika tal-Kamerun
Għall-Unjoni Ewropea